# Olivia Rodrigo

Olivia Isabel Rodrigo, coneguda artísticament com a Olivia Rodrigo (anglès: Olivia Isabel Rodrigo) (Murrieta, 20 de febrer de 2003), és una actriu, cantant i compositora estatunidenca. És coneguda per interpretar Paige Olvera a la sèrie original de Disney Channel Bizaardvark i Nini Salazar-Roberts a la sèrie web original de Disney+ High School Musical: The Musical: The Series.
El gener de 2021, va llançar el seu senzill debut com a cantant solista, «Drivers License», que va debutar en el primer lloc a les llistes d'Spotify, YouTube i Billboard.

## Biografia
### Primers anys

Olivia Rodrigo va néixer a Temecula a Califòrnia, i va créixer en Murrieta. Rodrigo té ascendència filipina per part de pare (Ronald), i alemanya i irlandesa per part de mare (Sophie). És filla única. Va començar a actuar en produccions teatrals al Col·legi Lisa J. Mails i al Col·legi Dorothy McElhinney. Es va traslladar de Murrieta a Los Angeles, quan va començar la seva participació a Bizaardvark.

### Carrera com a actriu

La seva primera aparició en televisió va ser en un anunci de Old Navy. Temps després va interpretar el paper principal de Grace Thomas a la pel·lícula An American Girl: Grace Stiris Up Success.
Al 2016 va fer de Paige Olvera a la sèrie Disney Channel Bizaardvark, personatge que va interpretar durant les 3 temporades.
Al febrer del 2019 va ser seleccionada per interpretar el paper de Nina Salazar-Roberts a la sèrie web original de Disney+, High School Musical: The Musicalː The Series.

### Carrera musical

Al gener del 2021 va llançar el seu primer senzill, «Drivers License», que va convertir-se en un èxit mundial. Va arribar al número 1 de diverses llistes al voltant del món i va aconseguir diversos rècords, entre ells el de la cançó en arribar a les 100 milions de reproduccions a Spotify més ràpidament i el del major nombre de reproduccions acumulades durant la seva primera setmana a Amazon Music.
El seu següent senzill va ser «Déjà Vu»; la màxima posició a les llistes que va aconseguir va ser el número 2 a Irlanda. Més tard va llançar «Good 4 U», que va superar al seu predecessor, arribant al número 1 a diversos països del món.
El 21 de maig del 2021, Rodrigo va publicar el seu primer àlbum, Sour, incloent-hi els tres senzills que ja havia llançat. L'àlbum va ser aclamat per la crítica i va ser un èxit comercial. Va ser nominat el millor àlbum de l'any per les revistes Rolling Stone i Billboard, entre d'altres, i va rebre una nominació al Grammy a l'àlbum de l'any. De Sour se'n van extreure dos senzills mésː «Traitor» i «Brutal».

## Vida personal

Entre 2018 i 2019, Rodrigo va mantenir una relació sentimental amb el coprotagonista de Bizaardvark, Ethan Wacker. Uns anys més tard va mantenir una relació amb el coprotagonista de la sèrie High School Musicalː The Musicalː The Series, Joshua Bassett. Actualment, la seva parella és l'actor britànic Louis Partridge.

## Filmografia

Sèries i pel·lícules de televisió :
| Any | Títol | Paper | Notes |
| 2015 | An American Girl: Grace Stirs Up Success | Grace Thomas | Pel·lícula directament per a vídeo |
| 2016 - 2019 | Bizaardvark | Paige Olvera | personatge principal |
| 2017 | New Girl | Terrinea | Episodi: «Young Adult» |
| 2019 - | High School Musical: The Musical: The Series | Nini Salazar-Roberts | Personatge principal |

## Discografia
### Àlbums

* 2021: Sour
* 2023: Guts

### Senzills

* «Drivers License»
* «Deja Vu»
* «Good 4 U»
* «Traitor»
* «Brutal»

#### Com a artista principal

* 2019: «All I Want»
* 2021: «Drivers License»
* 2021: «Deja Vu»
* 2021: «Good 4 U»
* 2021: «Brutal»
* 2021: «Favourite Crime»
* 2021: «Traitor»
* 2023: «Vampire»
* 2023: «Bad idea right?»

#### Altres cançons populars

* 2020: «Just for a Moment» (amb Joshua Bassett per a High School Musical: The Musical: The Series)
* 2019: «I Think I Kinda You Know»

## Referències

* ↑ TV, Destacados. «Olivia Rodrigo: +30 datos sobre la cantante de que necesitas saber» (en espanyol de Mèxic), 05-03-2021. Arxivat de l'original el 2021-06-03. [Consulta: 28 maig 2021].
* 1 2 «Olivia Rodrigo reassesses the meaning of forever on stunning piano-led debut “drivers license”» (en anglès). [Consulta: 20 gener 2021].
* ↑ «Olivia Rodrigo of Disney's Bizaardvark chats with about singing, acting, her Filipino family and skateboarding». Center for Asian American Media, 19-01-2018 [Consulta: 17 novembre 2019].
* ↑ Kleine, Rachel «Murrieta's Olivia Rodrigo: An American Girl Success Story». IE Sports & News, 28-12-2015. Arxivat de l'original el 2019-11-29 [Consulta: 17 novembre 2019]. Arxivat 2019-11-29 a Wayback Machine.
* ↑ Trust, Gary. «Olivia Rodrigo’s ‘Drivers License’ Continues Record Reign With 8th Week Atop Global Charts» (en anglès americà), 08-03-2021. [Consulta: 30 desembre 2021].
* ↑ «Explained: Why ‘Drivers License’ has pushed bedroom pop into top gear» (en anglès), 20-01-2021. [Consulta: 30 desembre 2021].
* ↑ Nast, Condé. «Olivia Rodrigo's "Drivers License" Just Keeps on Smashing Spotify Records» (en anglès americà), 17-01-2021. [Consulta: 30 desembre 2021].
* ↑ CNN, Marianne Garvey. «Olivia Rodrigo's 'Drivers License' breaks record». [Consulta: 30 desembre 2021].
* ↑ «irishcharts.com - Discography Olivia Rodrigo». [Consulta: 30 desembre 2021].
* ↑ «australian-charts.com - Olivia Rodrigo - Good 4 U». [Consulta: 30 desembre 2021].
* ↑ Hung, Steffen. «Olivia Rodrigo - Good 4 U». [Consulta: 30 desembre 2021].
* ↑ Top 40, Stichting Nederlandse. «Top 40 week 23 van 2021» (en neerlandès). [Consulta: 30 desembre 2021].
* ↑ «https://twitter.com/billboardcharts/status/1396897859069415427». [Consulta: 30 desembre 2021].
* ↑ «spanishcharts.com - Olivia Rodrigo - Good 4 U». [Consulta: 30 desembre 2021].
* ↑ Nast, Condé. «Olivia Rodrigo on Her Breakout Year, Brand-New Album—And What Comes Next» (en anglès americà), 24-05-2021. [Consulta: 30 desembre 2021].
* ↑ Aswad, Jem; Aswad, Jem. «Olivia Rodrigo Becomes Second-Youngest Artist to Score Grammy Nods in ‘Big Four’ Categories» (en anglès americà), 23-11-2021. [Consulta: 30 desembre 2021].
* ↑ Staff, Billboard. «The 50 Best Albums of 2021: Staff List» (en anglès americà), 06-12-2021. [Consulta: 30 desembre 2021].
* ↑ Ehrlich, Jonathan Bernstein,Jon Blistein,Mankaprr Conteh,Jon Dolan,Jon Freeman,Kory Grow,Christian Hoard,Joseph Hudak,Jeff Ihaza,Kristine Kwak,Elias Leight,Julyssa Lopez,Angie Martoccio,Jennifer Mota,Mosi Reeves,Rob Sheffield,Simon Vozick-Levinson,Richard Villegas,Brenna; Bernstein, Jonathan; Blistein, Jon. «The 50 Best Albums of 2021» (en anglès americà), 03-12-2021. [Consulta: 30 desembre 2021].
* ↑ «A Complete Guide to Ethan Wacker And Olivia Rodrigo's Secret Romance» (en anglès americà). J-14, 11-01-2021. [Consulta: 12 gener 2021].
* ↑ «Presenting: Olivia Rodrigo and Louis Partridge's Full Relationship Timeline For Your Viewing Pleasure» (en anglès americà). [Consulta: 29 març 2024].
* ↑ Nick Romano. «High School Musical series assembles a main cast ready to 'Bop to the Top'». Entertainment Weekly, 15-02-2019. Arxivat de l'original el 2019-02-16. [Consulta: 12 abril 2019].
* ↑ Panicello, Por Nerea. «Olivia Rodrigo lanza un tema mejor que ‘Drivers License’» (en espanyol europeu), 14-05-2021. [Consulta: 31 maig 2021].
* ↑ «Olivia Rodrigo Wonders If You Have 'Deja Vu' on Psychedelic New Single», 01-04-2021. [Consulta: 8 abril 2021].